"Setswana Puotlaleletso ya Ntlha (FAL)/P2 19 DBE/Ngwanaitseele 2018 NSC 7.1.9 Nopola mola o o supang gore go ne go tsogile ntwa mo temeng ya 1. (2) 7.1.10 Mmoki o kaya eng fa a re lentswe la bona la utlwala kwa Amerika le Aforika? (2) LE 7.2 Bosigo bo tsene – TM Serobatse 1 Morwa molatlhwa-le-bowa o totile kgoro ka tlhoafalo, 2 Gore lerapo la ntlha le le latlhwang le kakatlelwe, 3 Ka meno a a kgakgeuthang lerapo ka mowa wa tlhoafalo, 4 Ka mowa wa tlhoafalo sejo sengwe le sengwe ga se tlogelwe. 5 Diphologolo le dinonyane tsa bosigo di a kalapa, 6 Di kalapela go itlamela le go tlamela bana ka dijo, 7 Tse di bonwang ka go nanara le gona go kalapa, 8 Di sa lebale gore le tsona bosigong di ka fetoga dijo. 9 Tshisibalo bosigong e remisa mooko marapong, 10 Tsotlhe dibatana le dinong di sesela ka tsholofelo, 11 Ya re gore tshetlha ya dikgwa e gosomane dilaong, 12 Gonne fa e puruma tsotlhe di felelwa ke tsholofelo. 13 Batho ka mmetela ba olegetse mo magaeng a bona, 14 Ba amogetsana magang le go itekodisana sentle, 15 Gore fa ba nanoga ba ya go robala malaong a bona, 16 Ba bo ba thethebaditse dipelo tsa bona le maikutlo sentle. 7.2.1 Tlhopha karabo e e maleba ka go kwala tlhaka e e nepagetseng A, B, C kgotsa D. Morwa molatlhwa-le-boa ke … A tau. B nkwe. C ntšwa. D lengau. (1) 7.2.2 Naya leina la sekapuo se se dirisitsweng mo temeng ya boraro mola wa 9. (2) 7.2.3 Tlhalosa bokao jwa mola wa 13. (2) 7.2.4 Ke ponagalo efe ya poko e e tlhagelelang mo moleng 5 le 6? (2) 7.2.5 Ke ka ntlha ya eng molatlhwa-le-bowa a totile kgoro ka tlhoafalo? (2) 7.2.6 Goreng diphologolo le dinonyane tsa bosigo di kalapa? (2) 7.2.7 Go ya ka wena goreng batho ba olegela mo magaeng a bona? (2) 7.2.8 Molaetsa wa leboko ke ofe? (2) 7.2.9 Ke tsholofelo efe e dibatana le dinong di seselang ka yona? (2) PALOGOTLHE YA KAROLO YA D: 35 PALOGOTLHE YA TLHATLHOBO: 70 Kwalololo e ileditswe"